钦定古今图书集成/理学汇编/学行典/第210卷 > 张居礼
## 钦定古今图书集成/理学汇编/学行典/第210卷 > 张居礼

按《新昌县志》：“张居礼，字节之，邑庠生。因父病，弃业归
养。及父卒，哀毁逾礼，卜葬祖茔，欲庐墓次母史氏止
之曰：‘我久病，不欲汝去左右’。乃攒父浅土，侍母左右，
二十七年，非母命不入私室。母有继弟，素钟爱，延之
同处，以慰母心。仲兄解粮舟覆，失官银六十馀两，有
司督急，母以为忧，居礼易己田助偿之。母嗜鱼，于石”
坂拆室为池，身自芟草餧畜以供甘旨，人名曰“孝鱼
池。”母年九十八而卒，合葬柘溪，庐于墓，悲哀如初。丧
时，疫大作，死者相半，人皆避之。居礼心未常动，灾亦
不染，人谓诚孝所感云。屡为乡饮宾，及卒，监司孙公
移檄榜其名于旌善亭。